

**H O T Ă R Â R E**

**privind** **aplicarea** **Legii nr. 296/2023 la întreprinderile publice aflate în**

**subordinea sau sub autoritatea Consiliului Județean Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 218 din 17.11.2023 privind aplicarea Legii nr. 296/2023 la întreprinderile publice aflate în subordinea sau sub autoritatea Consiliului Județean Cluj, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 45612/16.11.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 45648/16.11.2023 şi de Avizul cu nr. 45612 din 21.11.2023 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederileart. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

 În conformitate cu prevederile:

* art. 173 alin (1) lit. a) și alin. 2 lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2009 - 2042 din Legea privind Codul civil nr. 287/2009, republicată, cu modificările şi completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Legii privind reorganizarea unităților economice de stat ca regii autonome și societăți comerciale nr. 15/1990, cu modificările şi completările ulterioare;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare;
* Legii privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 **hotărăşte:**

**Art. 1.** Se împuternicesc, pentru a lua măsurile ce se impun în vederea ducerii la îndeplinire a prevederilor Legii privind unele măsuri fiscal-bugetare pentru asigurarea sustenabilității financiare a României pe termen lung nr. 296/2023, cu modificările și completările ulterioare, după cum urmează:

1. reprezentanții Județului Cluj în Adunarea Generală a Acționarilor la socitățile TETAROM S.A., Centrul Agro Transilvania Cluj S.A. și Compania de Apă Someș S.A.;
2. consiliile de administrație ale Aeroportului Internațional Avram Iancu Cluj R.A. și ale societății Univers T S.A.;
3. administratorul societății Pază și Protecție Cluj S.R.L.

**Art. 2. (1)** Măsurile specifice rezultate din aplicarea prevederilor Legii nr. 296/2023 trebuie puse în aplicare de către organele de conducere executive ale întreprinderilor publice enunțate la art. 1, până cel târziu la data de 31 decembrie 2023, cu excepţia situaţiilor în care pentru anumite categorii specifice de măsuri nu se prevăd alte termene.

**(2)** Organele de conducere executivă ale întreprinderilor publice precizate răspund potrivit Legii nr. 296/2023 de aplicarea prevederilor acesteia.

**Art.3.** Reprezentanții Judeţului Cluj în Adunarea Generală a Acţionarilor la socitățile TETAROM S.A., Centrul Agro Transilvania Cluj S.A. și Compania de Apă Someș S.A. vor depune la Consiliul Judeţean Cluj, în termen de cel mult două zile de la data desfăşurării şedinţei A.G.A., copii conforme cu originalul ale hotărârii adoptate şi a procesului-verbal al şedinţei;

**Art.4.** Cu punerea în aplicare a prevederilor prezentei hotărâri se încredinţează reprezentanții Judeţului Cluj în A.G.A. la societățile TETAROM S.A., Centrul Agro Transilvania Cluj S.A. și Compania de Apă Someș S.A., consiliile de administrație ale Aeroportului Internațional Avram Iancu Cluj R.A. și ale societății Univers T S.A., administratorul Pază și Protecție Cluj S.R.L.; societățile TETAROM S.A., Centrul Agro Transilvania Cluj S.A., Compania de Apă Someș S.A., Univers T S.A., Pază și Protecție Cluj S.R.L, precum Aeroportul Internațional Avram Iancu Cluj R.A.

**Art.5.** Prezenta hotărâre se comunică Direcţiei Generale Buget Finanţe, Resurse Umane; reprezentanții Judeţului Cluj în A.G.A. la societățile TETAROM S.A., Centrul Agro Transilvania Cluj S.A. și Compania de Apă Someș S.A.; membrilor consiliilor de administrație al Aeroportului Internațional Avram Iancu Cluj R.A. și al societății Univers T S.A.; administratorului Pază și Protecție Cluj S.R.L. și societăților TETAROM S.A., Centrul Agro Transilvania Cluj S.A., Compania de Apă Someș S.A., Univers T S.A., Pază și Protecție Cluj S.R.L. și Aeroportului Internațional Avram Iancu Cluj R.A., precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE,**  p. **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 210 din 28 noiembrie 2023**

*Prezenta hotărâre a fost adoptată cu 28 de voturi “pentru”, iar cinci membri ai Consiliului județean nu au votat, fiind astfel respectate prevederile legale privind majoritatea de voturi necesară.*